**UAB „TOLIMOJO KELEIVINIO TRANSPORTO KOMPANIJA“**

**PRIVATUMO POLITIKA**

*Paskutinė atnaujinimo data: 2024-01-17*

1. BENDROSIOS NUOSTATOS
	1. Mums rūpi Jūsų privatumas ir Jūsų asmens duomenų saugumas, todėl parengėme šią privatumo politiką (toliau – **Privatumo politika**), kurioje paaiškiname, kaip mes tvarkome Jūsų asmens duomenis, kokias Jūsų teises užtikriname bei pateikiame kitą informaciją apie Jūsų asmens duomenų tvarkymą.
	2. Ši Privatumo politika taikoma, kai užsakote ir naudojatės mūsų teikiamomis keleivių vežimo, maršrutų planavimo, autobusų nuomos, techninės pagalbos ir serviso, parkavimo, reklamos ir kitomis paslaugomis (toliau – **Paslaugos**), taip pat, kai lankotės mūsų internetinėse svetainėse, pasiekiamose adresais <https://toks.lt/>, <https://www.autobusai.lt/>, <https://autobusustotis.lt/> (toliau - **Svetainės**), socialinių tinklų paskyrose Facebook, Instagram ir LinkedIn (toliau – **Socialinės paskyros**), kontaktuojate su mumis telefonu, elektroniniu paštu ir kitais elektroninės komunikacijos kanalais.
	3. Šioje Privatumo politikoje naudojama sąvoka „asmens duomenys“ (toliau – **Asmens duomenys**) reiškia bet kokią informaciją arba informacijos rinkinį, pagal kuriuos mes galime tiesiogiai arba netiesiogiai nustatyti Jūsų tapatybę, pavyzdžiui, Jūsų vardą, pavardę, elektroninio pašto adresą, telefono numerį ir pan.
	4. Tvarkydami Asmens duomenis laikomės Bendrojo duomenų apsaugos reglamento Nr. 2016/679 (ES) (toliau – **BDAR**) bei Lietuvos Respublikos teisės aktų reikalavimų, taip pat priežiūros institucijų nurodymų.
	5. Jei naudojatės Paslaugomis, lankotės Svetainėse, Socialinėse paskyrose, susisiekiate su mumis ar kreipiatės į mus, mes laikome, kad Jūs susipažinote su Privatumo politika. Jei nesutinkate su šia Privatumo politika, Jūs negalite naudotis Paslaugomis, Svetainėmis ir mūsų Socialinėmis paskyromis.
	6. Svetainėse ir Socialinėse paskyrose gali būti nuorodų į, pavyzdžiui, mūsų partnerių svetaines. Ši Privatumo politika tokioms svetainėms nėra taikoma. Prieš pateikdami savo Asmens duomenis šioms svetainėms ar naudodamiesi jų pasiūlymais, susipažinkite su jų privatumo politikomis.
	7. Ši Privatumo politika gali keistis, tad prašome laikas nuo laiko apsilankyti bet kurioje iš Svetainių ir perskaityti skelbiamą naujausią Privatumo politikos versiją.
2. KAS MES?
	1. Jūsų Asmens duomenų valdytojas yra **UAB „Tolimojo keleivinio transporto kompanija“**, Lietuvos Respublikoje įsteigta uždaroji akcinė bendrovė, juridinio asmens kodas 123836945, adresas: Sodų g. 22, LT-03211 Vilnius, duomenys kaupiami ir tvarkomi VĮ „Registrų centras“ Juridinių asmenų registre (toliau – **TOKS** arba **mes**).
3. KAIP MES GAUNAME JŪSŲ ASMENS DUOMENIS?
	1. Jūsų Asmens duomenis mes gauname:
		1. tiesiogiai iš Jūsų, kai savo Asmens duomenis pateikiate mums. Pavyzdžiui, užsakote mūsų Paslaugas savo ar kito asmens vardu, įsigyjate autobuso bilietą, atliekate mokėjimą, komunikuojate su mumis elektroniniu paštu ar telefonu ir pan.;
		2. kai Asmens duomenis surenkame Jums naudojantis Svetainėmis ar Socialinėmis paskyromis. Pavyzdžiui, galime fiksuoti apsilankymų Svetainėje istoriją, IP adresą, paslaugų pasirinkimus, atidarytas nuorodas ir pan.;
		3. kai Asmens duomenis gauname iš kitų asmenų, pavyzdžiui, Paslaugų užsakovo, (kuris Jus nurodo kaip kontaktinį asmenį ar keleivį), viešų registrų, valstybės ar vietos savivaldos institucijų ar įstaigų, mūsų partnerių, kitų trečiųjų asmenų;
		4. kai Asmens duomenis surenkame Jums naudojantis Paslaugomis ar lankantis mūsų patalpose, pavyzdžiui, vykdant patalpų vaizdo stebėjimą.
	2. Teikdami savo ar kitų Asmens duomenis (pavyzdžiui, apie keleivius, savo darbuotojus, atstovus), Jūs atsakote už tokių Asmens duomenų teisingumą, išsamumą ir aktualumą, taip pat už asmens, kurio Asmens duomenys teikiami, informavimą ar sutikimą, kad jo Asmens duomenys būtų pateikti mums. Tam tikrais atvejais mes galime paprašyti patvirtinti, kad turite teisę teikti mums Asmens duomenis (pavyzdžiui, pildant registracijos formas).
4. KOKIUS JŪSŲ ASMENS DUOMENIS MES TVARKOME?
	1. Mes tvarkome Jūsų Asmens duomenis tokiais tikslais ir sąlygomis:

|  |  |  |  |
| --- | --- | --- | --- |
| **Asmens duomenų tvarkymo tikslas** | **Tvarkomi Asmens duomenys** | **Asmens duomenų tvarkymo terminai** | **Asmens duomenų tvarkymo teisinis pagrindas** |
| Keleivių vežimas, maršrutų planavimas ir šių paslaugų administravimas.  | Paslaugų gavėjo duomenys: keleivio, siuntos gavėjo / siuntėjo vardas, pavardė, adresas, amžius (jei reikalinga), el. paštas, parašas; bilietų / siuntos informacija, kelionės duomenys; sutikimo su bilietų pardavimo taisyklėmis žyma; mokėjimų duomenys; Specialių kategorijų duomenys apie keleivius (jei reikalinga): duomenys apie negalią. | Paslaugų teikimo / sutarties galiojimo laikotarpiu ir 5 metus po paslaugų teikimo /sutarties pasibaigimo;PVM sąskaitų faktūrų ir mokėjimų duomenys - 10 metų nuo sąskaitos išrašymo, mokėjimo atlikimo. | Tvarkyti duomenis būtina siekiant sudaryti ir vykdyti sutartį (BDAR 6 str. 1 d. b) p.); Tvarkyti duomenis būtina siekiant įvykdyti duomenų valdytojui nustatytą teisinę prievolę (BDAR 6 str. 1 d. c) p.) – teisinė prievolė pagal LR transporto lengvatų įstatymą bei LR Keleivių ir bagažo vežimo kelių transportu taisykles;Teisėti duomenų valdytojo ar trečiosios šalies interesai (BDAR 6 str. 1 d. f) p.).Tvarkyti specialių kategorijų duomenis būtina dėl svarbaus viešojo intereso priežasčių, remiantis LR teisės aktais (BDAR 9 str. 2 d. g) p.) – teisės aktas LR transporto lengvatų įstatymas. |
| Autobusų nuoma ir šių paslaugų administravimas. Reklamos paslaugų teikimas TOKS transporto priemonėse ir šių paslaugų administravimas.Techninė pagalba keliuose sunkiajam transportui, serviso paslaugų teikimas ir šių paslaugų administravimas.Transporto parkavimo paslaugų teikimas ir šių paslaugų administravimas. | Užsakovo vardas, pavardė, kliento kodas, el. paštas, tel. Nr.; pareigos, darbo vieta; užsakymo, paslaugų teikimo informacija (data, laikas, vietas, paslaugos detalės, teikimo sąlygos, paslaugos gavėjai, tarpusavio komunikacija ir pan.); mokėjimų informacija; atstovaujamas asmuo (kai atstovaujate įmonę ar kitą asmenį), ryšys su juo; kai paslauga susijusi su transporto priemone – transporto priemonės duomenys.  | Užsakymo / sutarties galiojimo laikotarpiu ir 10 metų po užsakymo / sutarties pasibaigimo;PVM sąskaitų faktūrų ir mokėjimų duomenys - 10 metų nuo sąskaitos išrašymo, mokėjimo atlikimo. | Tvarkyti duomenis būtina siekiant sudaryti ir vykdyti sutartį (BDAR 6 str. 1 d. b) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| Telefoninių pokalbių įrašymas, siekiant užtikrinti paslaugų kokybę, pateikti tikslią informaciją apie TOKS veiklą ir paslaugas, išnagrinėti skundus ir prašymus. | Pokalbio metu nurodyti vardas, pavardė, pareigos, darbo vieta, atstovaujamas asmuo (kai atstovaujate įmonę ar kitą asmenį) ir ryšys su juo, pokalbio turinys, kiti pokalbio metu pateikti duomenys, skambučio metaduomenys, pokalbių įrašai. | 6 mėnesius nuo telefoninio pokalbio įrašo padarymo dienos;Jei sutikimas atšaukiamas greičiau, nei baigiasi duomenų saugojimo terminas – duomenys tvarkomi iki sutikimo atšaukimo. | Duomenų subjekto sutikimas (BDAR 6 str. 1 d. a) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| Konsultacijos dėl TOKS paslaugų, užklausų ar atsiliepimų, pateiktų bendruoju TOKS elektroninio pašto adresu, per interneto svetainių formas, socialinius tinklus ar kitais elektroninių ryšių kanalais, valdymas. | Besikreipiančio asmens vardas, pavardė, el. pašto adresas, telefono numeris;Kiti duomenys (jei jie reikalingi ar juos mums pateikiate): pareigos, darbo vieta, adresas; atstovaujamas asmuo, ryšys su juo, įgaliojimo turinys; soc. tinklų paskyros vieša informacija (kai komunikuojama per soc. tinklus); atsiliepimo, paklausimo ir atsakymo turinys, jų priedai, susirašinėjimo istorija.  | Komunikacijos laikotarpiu ir 1 metus po komunikacijos pabaigos;Viešai paskelbti vertinimai ir atsiliepimai saugomi iki jų pašalinimo laikotarpio;Jei sutikimas atšaukiamas greičiau, nei baigiasi duomenų saugojimo terminas – duomenys tvarkomi iki sutikimo atšaukimo. | Duomenų subjekto sutikimas (BDAR 6 str. 1 d. a) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| Elektroninių informacijos pateikimo kanalų (Svetainių, Socialinių paskyrų) valdymas, veikimo užtikrinimas ir kokybės tobulinimas.  | IP adresas, slapukų ir nustatymų pagalba renkami duomenys, soc. tinklų paskyrų vieša informacija, išreikštos reakcijos („patiktukai“), komentarai. | Svetainių duomenys - pagal slapukų saugojimo terminus, bet ne ilgiau kaip 2 metus;Kai duomenys nepatenka į slapukų informaciją - ne ilgiau kaip 1 metus nuo surinkimo dienos;Socialinėse paskyrose duomenys saugomi pagal socialinio tinklo valdytojo ir (ar) naudotojo parinktus nustatymus. | Duomenų subjekto sutikimas (BDAR 6 str. 1 d. a) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| Naujienų siuntimas, apklausų apie veiklos kokybę, žaidimų / konkursų organizavimas. | Vardas, pavardė, el. paštas;Žaidimui, konkursui ar apklausai prašomi nurodyti duomenys;Jei komunikuojama per soc. tinklus - anketos vieša informacija, išreikštos reakcijos („patiktukai“), komentarai;Informacija apie naujienlaiškio atidarymą; naujienų gavėjų sąrašas ir jo pasikeitimai.  | 3 metus nuo sutikimo / duomenų pateikimo dienos;Kokybės apklausų duomenys - 1 nuo apklausos pabaigos;Žaidimų, konkursų, duomenys - žaidimo, konkurso laikotarpiu ir 1 metus nuo jų pasibaigimo;Socialinėse paskyrose - pagal socialinio tinklo valdytojo ir (ar) naudotojo parinktus nustatymus.Jei sutikimas atšaukiamas greičiau, nei baigiasi duomenų saugojimo terminas – duomenys tvarkomi iki sutikimo atšaukimo.  | Duomenų subjekto sutikimas (BDAR 6 str. 1 d. a) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| TOKS veiklos administravimas, veiklai reikalingų susitarimų sudarymas ir vykdymas.  | Vardas, pavardė, asmens kodas (jei privaloma), parašas; ind. veiklos duomenys; adresas, el. paštas, tel. Nr.; pareigos; atstovaujamas asmuo (kai atstovaujate įmonę ar kitą asmenį), ryšys su juo; komunikacijos turinys. | Bendradarbiavimo / sutarties galiojimo laikotarpiu ir 5 metus po bendradarbiavimo / sutarties pasibaigimo. | Tvarkyti duomenis būtina siekiant sudaryti ir vykdyti sutartį (BDAR 6 str. 1 d. b) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| Mokėjimų už paslaugas valdymas, apskaita, įsiskolinimų valdymas. | Vardas, pavardė, asmens kodas (jei privaloma), parašas; ind. veiklos duomenys; adresas, el. paštas, tel. Nr.; PVM mokėtojo duomenys; atsisk. sąsk. duomenys, mokėjimų duomenys; mokėjimo dokumentų duomenys; įsiskolinimų informacija; atstovaujamas asmuo (kai atstovaujate įmonę ar kitą asmenį), ryšys su juo; komunikacijos turinys.  | Pagal finansines operacijas ir apskaitą reglamentuojančius teisės aktus;Duomenys, nepatenkantys į aukščiau minėtų teisės aktų saugojimo sritį - sutarties galiojimo / bendradarbiavimo laiką ir 10 metų po sutarties / bendradarbiavimo pasibaigimo. | Tvarkyti duomenis būtina siekiant sudaryti ir vykdyti sutartį (BDAR 6 str. 1 d. b) p.);Tvarkyti duomenis būtina, siekiant įvykdyti duomenų valdytojui nustatytą teisinę prievolę (BDAR 6 str. 1 d. c) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| Prašymų, skundų, ginčų nagrinėjimas teismine ir neteismine tvarka.  | Vardas, pavardė, el. paštas, tel. Nr., adresas, pareigos; atstovaujamas asmuo (kai atstovaujate įmonę ar kitą asmenį), ryšys su juo; skundo / pretenzijos / procesinio dokumento turinys, su ginču / pretenzija susijusi informacija. | Ginčo / pretenzijos nagrinėjimo laikotarpiu ir 3 metus nuo neteisminio ginčo / pretenzijos nagrinėjimo pabaigos bei 10 metų po teisminio ginčo nagrinėjimo pabaigos.  | Tvarkyti duomenis būtina, siekiant įvykdyti duomenų valdytojui taikomą teisinę prievolę (BDAR 6 str. 1 d. c) p.);Teisėti duomenų valdytojo ar trečiosios šalies interesai (BDAR 6 str. 1 d. f) p.). |
| Asmenų ir turto saugumo, informacijos apsaugos užtikrinimas, siekis ištirti ir suvaldyti neteisėto elgesio ar konfliktines situacijas vaizdo stebėjimo būdu. | Vaizdo įrašas, asmens atvaizdas. | Iki 30 dienų nuo vaizdo įrašo padarymo dienos. | Teisėti duomenų valdytojo ar trečiosios šalies interesai (BDAR 6 str. 1 d. f) p.). |

* 1. Jūs turite teisę nesutikti ar bet kuriuo metu atšaukti savo sutikimą tvarkyti Jūsų Asmens duomenis, kai šie duomenys tvarkomi Jūsų sutikimo pagrindu.
	2. Kai kuriais atvejais mes Jums galime siųsti su Paslaugomis susijusias informacines žinutes. Tokie pranešimai yra būtini tinkamam paslaugų teikimui. Jie nėra laikomi reklaminiais pranešimais.
	3. Jūs turite teisę keisti ir atnaujinti mums pateiktą savo informaciją. Kai kuriais atvejais mums būtina turėti tikslią naujausią su Jumis susijusią informaciją, todėl Jūsų galime paprašyti periodiškai patvirtinti, kad mūsų turima informacija apie Jus yra teisinga.
1. SOCIALINĖS PASKYROS
	1. Socialinėse paskyrose talpiname informaciją apie Paslaugas ir TOKS veiklą, taip pat jose galime talpinti skelbimus ar bendrauti su Jumis, atsakyti į Jūsų paklausimus.
	2. Socialinių paskyrų naudotojams taikoma ne tik ši Privatumo politika, tačiau ir socialinių tinklų, kuriuose yra Socialinės paskyros, valdytojų privatumo politikos bei naudojimosi sąlygos. Kai susisiekiate su mumis Socialinėse paskyrose ir teikiate tam tikrą informaciją (pavyzdžiui, rašote mums žinutes, komentarus po mūsų įrašais), mes, priklausomai nuo Jūsų pasirinktų privatumo nustatymų, galime matyti viešą Jūsų profilio informaciją (vardas, pavardė, atvaizdas, elektroninis paštas ar pan.). Taip pat ši informacija (pavyzdžiui, Jūsų pateiktas komentaras), priklausomai nuo pasirinktų privatumo nustatymų, gali būti matoma kitiems konkrečios Socialinės paskyros lankytojams.
2. KAIP NAUDOJAME JŪSŲ ASMENS DUOMENIS IR KOKIŲ PRINCIPŲ LAIKOMĖS?
	1. Mes renkame ir tvarkome tik tokius Asmens duomenis, kurių reikia mūsų nurodytiems Asmens duomenų tvarkymo tikslams pasiekti.
	2. Tvarkydami Jūsų Asmens duomenis mes:
		1. laikomės galiojančių ir taikomų teisės aktų, tarp jų ir BDAR, reikalavimų;
		2. tvarkome Jūsų Asmens duomenis teisėtu, sąžiningu ir skaidriu būdu;
		3. renkame Jūsų Asmens duomenis nustatytais, aiškiai apibrėžtais bei teisėtais tikslais ir netvarkome su tais tikslais nesuderinamu būdu, išskyrus tiek, kiek tai leidžia teisės aktai;
		4. imamės visų pagrįstų priemonių užtikrinti, kad Asmens duomenys, kurie nėra tikslūs ar išsamūs, atsižvelgiant į jų tvarkymo tikslus, būtų nedelsiant ištaisomi, papildomi, sustabdomas jų tvarkymas arba sunaikinami;
		5. laikome juos tokia forma, kad Jūsų tapatybę būtų galima nustatyti ne ilgiau, nei tai yra būtina tais tikslais, kuriais Asmens duomenys yra tvarkomi;
		6. neteikiame Asmens duomenų tretiesiems asmenims ir nepaviešinsime jų kitaip, nei nurodyta Privatumo politikoje ar taikytinuose teisės aktuose;
		7. užtikriname, kad Jūsų Asmens duomenys būtų tvarkomi saugiai, užtikriname technines ir organizacines saugumo priemones, taip pat prieigą prie Asmens duomenų suteikiame tik tiems savo darbuotojams, kuriems tokia prieiga yra reikalinga dėl jų atliekamų darbo funkcijų.
3. KAM IR KADA PERDUODAME JŪSŲ ASMENS DUOMENIS?
	1. Jūsų Asmens duomenis mes galime perduoti duomenų tvarkytojams ar gavėjams, kurie mums padeda vykdyti veiklą:
		1. finansinės apskaitos, klientų valdymo, dokumentų valdymo, maršrutų planavimo programų teikėjams;
		2. rinkodaros ir reklamos paslaugų teikėjams;
		3. apsaugos, vaizdo stebėjimo įrangos priežiūros paslaugų teikėjui;
		4. Ryšio, IT paslaugų, interneto svetainės valdymo paslaugų teikėjams;
		5. mokėjimo ir kitų finansinių paslaugų teikėjams;
		6. kurjerių, pristatymo / pervežimo paslaugų teikėjams;
		7. telefoninių pokalbių įrašymo, valdymo, saugojimo paslaugų teikėjui.
	2. Siekdami skelbti turinį Socialinėse paskyrose, teikiame Asmens duomenis šiems socialinių tinklų platformų operatoriams:
		1. LinkedIn Ireland Unlimited Company (Airija) ir LinkedIn Corporation (JAV) (duomenys perduodami pagal Europos Komisijos patvirtintas standartines sutarčių sąlygas);
		2. Meta Platforms Ireland Ltd. (Airija) ir Meta Platforms Inc. (JAV) (duomenys perduodami pagal Europos Komisijos priimtą sprendimą dėl tinkamumo).
	3. Asmens duomenis galime teikti teisėsaugos ir ikiteisminio tyrimo institucijoms, teismams ir kitoms ginčus nagrinėjančioms institucijoms, kitiems asmenims, vykdantiems įstatymų pavestas funkcijas, pagal Lietuvos Respublikos teisės aktų numatytą tvarką. Šiems subjektams teikiame įstatymų nustatytą ar pačių subjektų nurodytą privalomą teikti informaciją.
	4. Asmens duomenis taip pat galime perduoti, jeigu prireiktų, bendrovėms, kurios ketintų pirkti arba pirktų mūsų verslą ar vykdytų su mumis jungtinę veiklą ar bendradarbiautų kita forma, taip pat mūsų įsteigtoms bendrovėms.
	5. Paprastai Asmens duomenis mes tvarkome Europos Sąjungos / Europos Ekonominės Erdvės (toliau - **ES / EEE**) teritorijoje, tačiau kai kuriais atvejais Jūsų Asmens duomenys gali būti perduodami ir už ES / EEE ribų. Jūsų Asmens duomenys už ES / EEE ribų yra perduodami remiantis:
		1. duomenų tvarkymo ar teikimo sutartimi, kuri aprašo tokį perdavimą ir kurios neatsiejama dalimi yra Europos Komisijos patvirtintos standartinės sutarčių sąlygos; arba
		2. Europos Komisijos priimtu sprendimu dėl tinkamumo, reiškiančiu, kad Europos Komisija pripažino valstybę, kurioje yra įsisteigęs ir (ar) vykdo veiklą trečiasis asmuo, kaip užtikrinančią tinkamą Asmens duomenų apsaugos lygį; arba
		3. specialiu Valstybinės duomenų apsaugos inspekcijos leidimu vykdyti tokį perdavimą; arba
		4. Jūsų sutikimu dėl Jūsų Asmens duomenų perdavimo už ES / EEE ribų.
4. KOKIAS TEISES JŪS TURITE?
	1. Jūs, kaip duomenų subjektas, turite tokias su Jūsų Asmens duomenimis susijusias teises:
		1. būti informuotas apie Jūsų Asmens duomenų tvarkymą ir susipažinti su savo Asmens duomenimis, t. y., gauti patvirtinimą, ar mes tvarkome Jūsų Asmens duomenis, ir prašyti susipažinti su tvarkomais Jūsų Asmens duomenimis ir susijusia informacija;
		2. pateikti mums prašymą ištaisyti netikslią, neteisingą informaciją apie Jus arba ją papildyti, kai ji nėra išsami;
		3. pateikti mums prašymą ištrinti Jūsų informaciją, kurią turime, jeigu yra informacijos ištrynimo pagrindas;
		4. pateikti mums prašymą apriboti turimos informacijos apie Jus tvarkymą, kai ginčijate Asmens duomenų tikslumą ar prieštaraujate Asmens duomenų tvarkymui, nesutinkate, kad būtų ištrinti neteisėtai tvarkomi Jūsų Asmens duomenys, ar Asmens duomenų Jums reikia siekiant pareikšti, vykdyti arba apginti teisinius reikalavimus;
		5. pareikšti nesutikimą dėl Asmens duomenų naudojimo, kai Jūsų Asmens duomenis tvarkome siekdami teisėtų mūsų ir (ar) trečiųjų asmenų interesų (įskaitant ir profiliavimą, jei tokį vykdytume);
		6. pateikti mums prašymą perkelti (gauti) Asmens duomenis, kuriuos mums pateikėte pagal sutartį ar duodamas (-a) sutikimą dėl Asmens duomenų tvarkymo ir kuriuos mes tvarkome automatizuotomis priemonėmis bendrai naudojama elektronine forma;
		7. nesutikti, kad Jums būtų taikomas visiškai automatizuotu būdu, įskaitant profiliavimą, priimtas sprendimas, jei toks sprendimų priėmimas gali turėti teisines pasekmes ar panašų reikšmingą poveikį Jums;
		8. atšaukti mums duotus sutikimus dėl Jūsų Asmens duomenų tvarkymo, kai Asmens duomenis naudojame, remdamiesi Jūsų sutikimu, įskaitant kai Asmens duomenis tvarkome tiesioginės rinkodaros tikslais, tai pat kai vykdome profiliavimą, susijusį su tiesiogine rinkodara;
		9. pateikti skundą Valstybinei duomenų apsaugos inspekcijai.
	2. Mes galime atsisakyti įgyvendinti Jūsų teises, kai Jūsų prašymo mums leidžia netenkinti BDAR ar kitų teisės aktų nuostatos, išskyrus nesutikimą tvarkyti Jūsų Asmens duomenis tiesioginės rinkodaros tikslu ar kitais atvejais, kai Asmens duomenys tvarkomi Jūsų sutikimu.
	3. Jei nenorite, kad Jūsų Asmens duomenys būtų tvarkomi tiesioginės rinkodaros tikslu, konkursų, apklausų organizavimo tikslais, įskaitant profiliavimą, galite atsisakyti tokio Asmens duomenų tvarkymo nenurodydami atsisakymo (nesutikimo) motyvų, parašę elektroniniu paštu nurodyti ar kitu Jums teiktoje žinutėje nurodytu būdu (pavyzdžiui, paspaudę atitinkamą nuorodą naujienlaiškyje).
	4. Jei norite atšaukti savo sutikimą dėl Asmens duomenų tvarkymo ar pasinaudoti bet kuriomis kitomis aukščiau išvardytomis savo teisėmis, galite su mumis susisiekti elektroniniu paštu bdar@toks.lt. Tam, kad geriau suprastume Jūsų prašymą, galime Jūsų paprašyti užpildyti atitinkamą prašymo formą ir ją pasirašyti pažangiuoju ar kvalifikuotu elektroniniu parašu.
	5. Siekdami maksimalaus saugumo tam tikrais atvejais mes galėsime nagrinėti Jūsų prašymą tik patikrinę Jūsų tapatybę. Dėl to galime paprašyti, pavyzdžiui, pateikti asmens dokumentą ar kitą informaciją.
	6. Mes paprastai neprašome jokio mokesčio už Jūsų teisių įgyvendinimą. Tačiau teisės aktai mums leidžia imti pagrįsto dydžio mokestį arba atsisakyti vykdyti Jūsų prašymą, jei jis akivaizdžiai nepagrįstas arba perteklinis.
	7. Gavę Jūsų prašymą ar nurodymą dėl Asmens duomenų tvarkymo, ne vėliau kaip per 1 mėnesį nuo kreipimosi dienos pateiksime atsakymą bei atliksime prašyme nurodytus veiksmus arba informuosime, kodėl atsisakome juos atlikti. Prireikus, nurodytas laikotarpis gali būti pratęstas dar 2 mėnesiais, atsižvelgiant į prašymų sudėtingumą ir skaičių. Tokiu atveju per 1 mėnesį nuo prašymo gavimo dienos mes informuosime Jus apie tokį pratęsimą.
	8. Jei, Jums paprašius, Asmens duomenys yra ištrinami, mes galime saugoti informacijos kopijas, būtinas siekiant apsaugoti mūsų ir kitų asmenų teisėtus interesus, laikytis valstybės institucijų įpareigojimų, spręsti ginčus, atpažinti trikdžius arba laikytis susitarimų.
5. NAUJIENOS, TIESIOGINĖ RINKODARA. ŽAIDIMAI, Konkursai, KOKYBĖS APKLAUSOS
	1. Mes galime siųsti informaciją apie mūsų veiklą, paslaugas (tiesioginės rinkodaros pranešimus) Jūsų elektroninio pašto adresu ir (ar) telefono numeriu, jei Jūs davėte mums sutikimą tai daryti, taip pat tuo atveju, kai Jūs arba Jūsų atstovaujama organizacija yra mūsų klientas. Turėdami Jūsų sutikimą mes taip pat galime prašyti padėti įvertinti mūsų paslaugų, veiklos ir aptarnavimo kokybę.
	2. Išsiuntę naujienas mes galime rinkti informaciją apie juos gavusius asmenis, pavyzdžiui, kurį pranešimą asmenys atidarė, kokias nuorodas spaudė ir pan. Tokia informacija renkama jei sutinkate ir siekiant pasiūlyti Jums aktualias ir labiau pritaikytas naujienas.
	3. Jūsų kontaktai gali būti perduoti mūsų partneriams / duomenų tvarkytojams, kurie mums teikia naujienų siuntimo ar kokybės vertinimo paslaugas.
	4. Jei nebenorite gauti mūsų naujienų, galite juos atšaukti elektroniniuose pranešimuose nurodytu būdu (pavyzdžiui, spustelėjus naujienlaiškio nuorodą „atšaukti prenumeratą“ ir pan.) arba atsiųsti mums pranešimą elektroniniu paštu bdar@toks.lt.
	5. Jums atšaukus sutikimą stengsimės nedelsiant nutraukti naujienų siuntimą, tačiau tai gali užtrukti. Kadangi mūsų naujienų kampanijos planuojamos iš anksto, Jūs net ir po sutikimo atšaukimo galite dar vieną kartą gauti mūsų naujienas.
	6. Sutikimo atšaukimas automatiškai neįpareigoja mūsų sunaikinti Jūsų Asmens duomenis ar pateikti informaciją Jums apie mūsų tvarkomus Asmens duomenis, todėl dėl šių veiksmų turėtumėte pateikti atskirą prašymą.
	7. Dalyvavimas mūsų žaidimuose ar konkursuose yra neprivalomas. Tačiau norėdami dalyvauti žaidime ar konkurse, Jūs turėsite pateikti mūsų nurodytą informaciją, tarp jų ir Asmens duomenis. Žaidimus ar konkursus vykdysime ir Asmens duomenis tvarkysime pagal konkrečiam žaidimui ar konkursui nustatytas taisykles. Jūs turite teisę bet kada atšaukti savo duotą sutikimą dėl Asmens duomenų tvarkymo ir naudojimo šiuo tikslu. Atšaukus sutikimą, Jūs žaidime ar konkurse nebedalyvausite.
	8. Mes turime teisę susisiekti su žaidimo ar konkurso dalyviais, taip pat Svetainėse, Socialinėse paskyrose ar kituose informacijos skelbimo kanaluose paskelbti laimėtojus. Siekdami tvarkyti žaidimo ar konkurso registraciją ir (ar) nustatyti laimėtojus, galime naudoti programą, kuri pagrįsta automatiniu sprendimų priėmimu. Apie tai bus pranešta žaidimo ar konkurso taisyklėse arba bus akivaizdu iš mūsų pateikiamų nuorodų. Tokiu atveju, jei Jūs nepageidaujate, kad Jūsų atžvilgiu būtų taikomas automatinis sprendimų priėmimas, dalyvauti žaidime ar konkurse negalėsite.
6. KAIP MES SAUGOME JŪSŲ ASMENS DUOMENIS?
	1. Jūsų Asmens duomenys tvarkomi atsakingai, saugiai ir yra saugomi nuo praradimo, neleistino naudojimo ir pakeitimų. Įdiegėme fizines ir technines priemones, kad apsaugotume informaciją, kurią renkame, nuo atsitiktinio ar neteisėto sunaikinimo, sugadinimo, pakeitimo, praradimo, atskleidimo, taip pat nuo bet kokio kito neteisėto tvarkymo. Asmens duomenų saugumo priemonės nustatomos atsižvelgiant į rizikas, kurios kyla tvarkant Asmens duomenis.
	2. Mūsų darbuotojai yra raštiškai įsipareigoję neatskleisti ir neplatinti Jūsų Asmens duomenų tretiesiems, neautorizuotiems asmenims.
7. KAIP MES NAUDOJAME SLAPUKUS IR KITAS SEKIMO TECHNOLOGIJAS?
	1. Slapukas yra nedidelė teksto rinkmena saugoma Jūsų įrenginio (kompiuterio, planšetinio kompiuterio, mobiliojo telefono) naršyklėje ar įrenginyje. Privatumo politikoje terminą „slapukai“ naudojame slapukams ir kitoms panašioms technologijoms, pavyzdžiui, pikselių žymoms (angl. „Pixel Tags“), žiniatinklio indikatoriams (angl. „Web Beacon“), tinklo duomenų rinkėjams (angl. „clear GIF“) apibūdinti.
	2. Slapukai gali būti naudojami informacijos srautų ir vartotojų elgesio analizei, pasitikėjimui skatinti, saugumui bei Svetainių tinkamam funkcionavimui užtikrinti, pasirinkimams įsiminti, rodomo turinio personalizavimui, Svetainės susiejimui su Socialinėmis paskyromis.
	3. Mes galime naudoti privalomus slapukus, būtinus Svetainių veikimui užtikrinti, analitinius slapukus, kurie analizuoja Svetainių naudojimą, funkcinius slapukus, kurie įsimena vartotojų pageidavimus, užtikrina sklandų ir saugų Svetainių veikimą ir padeda tobulinti Svetainių funkcijas, našumo slapukus, trečiųjų asmenų slapukus, reklamos slapukus, kurie skirti rodyti Jums tiek personalizuotą, tiek bendrą reklamą.
	4. Svetainėse naudojamų slapukų sąrašas:
		1. Interneto svetainė <https://toks.lt/>:

|  |  |  |  |  |
| --- | --- | --- | --- | --- |
| **Slapuko pavadinimas** | **Aprašymas /****Naudojimo tikslas** | **Sukūrimo momentas** | **Galiojimo laikas** | **Naudojami duomenys** |
| Qtrans\_front\_language | Išsaugojama pasirinkta svetainės kalba | Jums užėjus į Platformą | 12 mėn. | Unikalus ID |
| We-love-cookies | Sutikimas su slapukų politika | Paspaudus mygtuką „sutinku“ | 12 mėn. | Unikalus ID |
| pps\_show\_100 | Vairuotojų formos atidarymas/užpildymas | Užėjus į „Tapk vairuotoju“ polapį | 1 mėn. | Unikalus ID |
| locale | Sekti sąveikai su „Facebook“ įskiepiu | Sąveikaujant su Facebook pokalbio įskiepiu | 1 sav. | Unikalus ID |

* + 1. Interneto svetainė <https://www.autobusai.lt/>:

|  |  |  |  |  |
| --- | --- | --- | --- | --- |
| **Slapuko pavadinimas** | **Aprašymas /****Naudojimo tikslas** | **Sukūrimo momentas** | **Galiojimo laikas** | **Naudojami duomenys** |
| Qtrans\_front\_language | Išsaugojama pasirinkta svetainės kalba | Užėjus į platformą | 12 mėn. | Unikalus ID |
| NID | Išsaugoma bazinė informacija – svetainės kalba, Google filtrų parinktys, prekių filtravimas ir grupavimas. | Sąveikaujant su tinklapiu. | 6 mėn. | Užkoduota eilutė. |
| VISITOR\_INFO1\_LIVE | Padeda sprendžiant problemas su Google paslaugomis. Taip pat naudojamas rekomenduojant Youtube vaizdo įrašus ir bendrą reklamą. | Sąveikaujant su Youtube vaizdo įrašais svetainėje ir pačia tinklapiu. | 6 mėn. | Užkoduota eilutė. |
| YSC | Apsauga nuo spam‘o. | Užėjus į platformą. | Sesijos metu | Užkoduota eilutė. |

* + 1. Interneto svetainė <https://autobusustotis.lt/>:

|  |  |  |  |  |
| --- | --- | --- | --- | --- |
| **Slapuko pavadinimas** | **Aprašymas /****Naudojimo tikslas** | **Sukūrimo momentas** | **Galiojimo laikas** | **Naudojami duomenys** |
| Qtrans\_front\_language | Išsaugojama pasirinkta svetainės kalba | Užėjus į platformą | 12 mėn. | Unikalus ID |
| We-love-cookies | Sutikimas su slapukų politika | Paspaudus mygtuką „sutinku“ | 13 mėn. | Unikalus ID |

* 1. Mes taip pat naudojame tokius technologinius įrankius ir sprendimus, kurie įrašo slapukus bei kaupia duomenis:

|  |  |
| --- | --- |
| **Įrankio pavadinimas** | **Įrankio paskirtis** |
| Google Analytics | Generuoti statistinius duomenis apie Svetainės naudojimą, sumažinti užklausų dažnumą. Surinkti duomenys perduodami į JAV. Jūs galite neleisti Google Analytics veikimo, pakeisdami naršyklės nustatymus ar įdiegdami naršyklės papildinį iš <https://tools.google.com/dlpage/gaoptout?hl=en>.  |
| Google Tag Manager | Analizuoti Svetainės populiarumą. Surinkti duomenys perduodami į JAV. Daugiau informacijos: <https://support.google.com/tagmanager/answer/9323295?hl=en>.  |
| Meta Pixel | Rodyti interesais grįstą reklamą socialiniame tinkle „Facebook“ ar kitose svetainėse, naudojančiose šį įrankį. Surinkti duomenys perduodami į JAV. Daugiau informacijos <https://www.facebook.com/business/tools/meta-pixel>.  |

* 1. Kai kurie tretieji asmenys, pavyzdžiui, socialinių tinklų valdytojai, gali naudoti jų pačių anoniminius slapukus, skirtus tam, kad jų sukurtos programos ar programėlės būtų pritaikytos prie Jūsų poreikių. Mes nekontroliuojame šių slapukų naudojimo. Jei norite sužinoti detalesnę informaciją, rekomenduojame patikrinti trečiosios šalies privatumo politiką.
	2. Svetainėje Jūs galite valdyti slapukus (pažymėti pasirinkimus slapukų juostoje) ar pakeisti naudojamos naršyklės nustatymus. Jūs galite atsisakyti neprivalomų slapukų naudojimo, tačiau dėl to gali neveikti kai kurie Svetainės funkcionalumai, sulėtėti jo veikimo sparta. Norėdami valdyti slapukus mobiliajame įrenginyje, Jūs turite sekti šiam įrenginiui skirtas oficialias instrukcijas. Išsamesnė informacija apie slapukų valdymą pateikta adresu <http://www.AllAboutCookies.org> arba <https://www.google.com/privacy_ads.html>, taip pat naudojamos naršyklės pagalbos puslapyje. Reklaminių slapukų naudojimą galite valdyti „Network Advertising“ puslapyje <http://www.networkadvertising.org/managing/opt_out.asp>.
1. SUSISIEKITE SU MUMIS
	1. Jei dėl šioje Privatumo politikoje pateiktos informacijos Jums iškiltų klausimų, kviečiame kreiptis elektroniniu paštu bdar@toks.lt arba telefonu +370 612 66166.
	2. Jei manote, kad, vadovaujantis BDAR, Jūsų teisės buvo pažeistos, galite pateikti skundą mūsų priežiūros institucijai – Valstybinei duomenų apsaugos inspekcijai. Mes siekiame operatyviai ir taikiai išspręsti visus ginčus, tad visų pirma kviečiame kreiptis į mus.
2. BAIGIAMOSIOS NUOSTATOS
	1. Jei pakeistume šią Privatumo politiką, apie tai pranešime Svetainėse patalpindami atnaujintą Privatumo politiką ar kitais įprastais komunikacijos būdais.